แฟน(ผู้ป่วย)เคยได้รับการวินิจฉัยจากแพทย์เมื่อ 6 ปีที่แล้วว่าเป็นซึมเศร้า และเคยได้รับยา Fluoxetine ขนาด 20 mg. มารับประทานวันละ 1 เม็ด ก่อนนอน ผู้ป่วยบอกว่าทานยาแล้วไม่รู้สึกถึงความเปลี่ยนแปลง แต่มีอาการปวดหัว ยังคงเศร้าเหมือนเดิม จึงไม่ได้รับประทานยาอีกเลยหลังจากที่ยาหมดตั้งแต่เมื่อ 5 ปีที่แล้ว และไม่ได้ไปหาอีกตั้งแต่นั้นเป็นต้นมา ปัจจุบัน ผู้ป่วยมีอาการกำเริบ แต่ไม่ยอมไปพบแพทย์ บอกว่าตนทนไหว แต่อาการที่แสดงออกมา ส่งผลต่อคนรอบข้าง เพราะมีอาการคิดมากเกินไป รวมถึงสร้างความกังวลเป็นอย่างมาก เพราะเค้ารับประทานอาหารน้อยกว่าคนปกติ ส่วนตัวข้าพเจ้าเองเป็นโรคซึมเศร้าเช่นกัน เคยได้รับยาจากแพทย์เป็นตัวยา fluoxetine แต่ไม่ค่อยได้ผล แพทย์จึงเปลี่ยนมาเป็นยา Effexor ซึ่งก็เปลี่ยนมาเป็นยา Zoloft ซึ่งได้ผลต่อโรค และส่งผลไปในทางที่ดีขึ้นมาก เนื่องจาก ข้าพเจ้าโน้มน้าวแฟนให้กลับไปหาอยู่หลายครั้งมาตลอด เค้าก็ไม่ยอมไป ทำอย่างไรก็ไม่ยอมไป แต่เค้าบอกว่า ขอยามากินเลยได้ไหม ข้าพเจ้าจึงอยากสอบถามคุณว่า สามารถให้แฟนได้ใช้ยา Zoloft ด้วยได้ไหมคะ แฟนหนัก 76 สูง 165 ไม่มีโรคประจำตัว ไม่มีประวัติแพ้ยาค่ะ
สวัสดีค่ะ แนะนำพบจิตแพทย์ดูแลโดยตรงว่าอาการยังไม่ดีขึ้น ควบคุมไม่ได้ด้วยการใช้ยาที่ใช้อยู่ การรักษาหลักๆก็คือการทำจิตบำบัดโดยแพทย์ผู้เชี่ยวชาญ และการรับประทานยาต้านเศร้าซึ่งเป็นยาปรับเคมีในสมองเป็นระยะสั้นๆหรือระยะยาวขึ้นกับการดำเนินโรคในแต่ละคนค่ะ แพทย์จะปรับยาตามอาการของผู้ป่วยเป็นครั้งๆไปZoloft หรือยาSertraline (เซอร์ทราลีน) เป็นยาต้านเศร้าที่ช่วยปรับการสื่อสารระหว่างเซลล์ประสาทในระบบประสาทส่วนกลางและสารเคมีในสมองชนิดหนึ่ง ซึ่งมีข้อบ่งชี้ในการใช้ในโรคซึมเศร้าเช่นกัน แต่ก่อนจะให้ยา แพทย์จะประเมินอาการของผู้ป่วยและดูว่ามีข้อห้ามใช้ยาหรือไม่ ไม่ควรเอายาให้ผู้ป่วยกิน โดยไม่ได้แจ้งให้แพทย์ทราบค่ะ เพราะการใช้ยาต้องเฝ้าระวังและติดตามอาการระยะยาวโดยจิตแพทย์